PRAVILA I PROPOZICIJE KVIZA POVODOM

EUROPSKOG DANA JEZIKA 26. rujna 2012.

„RECI MI/ SPEAK TO ME/ SPRICH MIT MIR/ PARLA MI“

1. „RECI MI“ je kviz općeg znanja o lingvistici, jezicima, etimologiji riječi, jezičnim novinama, europskim jezičnim normama u organizaciji Aktiva stranih jezika.
2. U postupku provođenja kviza za tumačenje pravila nadležan je tročlani žiri koji također i dodjeljuje bodove parovima koji se natječu.
3. Pravo sudjelovanja imaju učenici SŠ Isidora Kršnjavoga u Našicama koji svoj status mogu potvrditi činjenicom upisa u razrednu knjigu.
4. Kviz je načelno timski s 2 natjecatelja u 3 tima, iako igrati može i pojedinačan igrač (u manjim razrednim odjelima).
5. Voditelj kviza je stručna, kompetentna i nepristrana osoba koja će profesionalno udovoljiti zahtjevima zadatka. *(imati štopericu)*
6. U tročlanom žiriju svaki član ima svoju zadaću. Prvi član žirija objavljuje, zbraja bodove i proglašava pobjednika. Drugi član žirija zapisuje bodove na vidno mjesto. Treći član žirija uz voditelja diskretno provjerava zatočkane odgovore.
7. Pobjednički tim osvaja glavnu nagradu, dok preostala 2 tima osvajaju drugu i treću utješnu nagradu. Nagrade se objavljuju u najavi pojedinog izdanja kviza i uglavnom su to slastice.
8. Prepisivanje, došaptavanje i druge metode pomaganja izvan vlastitog tima, kao i ometanje provedbe kviza smatraju se kršenjem ovih pravila te organizator zadržava pravo zapošljavanja natjecatelja ili člana publike rješavanjem dodatnih zadataka.

Igra u kvizu igra se slijedećim redoslijedom i po slijedećim pravilima:

I TOČKALICA: Igra se u 3 kruga, u svakom krugu 5 pitanja s 3 ponuđena odgovora od kojih je samo jedan točan. Točan odgovor donosi 1 bod, a netočan 0.

Nakon što voditelj pročita pitanje, vrijeme za odgovor je 10 sekundi, a nakon toga kreće novo pitanje. Odgovori se unose na obrasce „zatočkavanjem“. U slučaju da za određeno pitanje bude zatočkan više od 1 odgovor, u tom redu sa strane treba naznačiti koji je odgovor konačan. U protivnom se to pitanje boduje s 0 bodova. Točkanje ujedno sprječava promjenu konačnog odgovora.

Voditelj objavi istek 10 sek te glasnogovornici tima pročitaju zatočkani odgovor.

Voditelj kviza pročita točan odgovor i prvi član žirija objavljuje kojem timu se upisuju bodovi.

Drugi član žirija zorno i uredno bilježi bodove u prethodno iscrtanu tablicu (na ploči/ hameru/ platnu - rad s projektorom).